CELEX: 62015TB0147
Language: et
Date: 2018-06-28 00:00:00
Title: Kohtuasi T-147/15: Üldkohtu 28. juuni 2018. aasta määrus – Tšehhi Vabariik versus komisjon (Tühistamishagi — Euroopa Liidu omavahendid — Liikmesriikide rahalised kohustused — Omavahendite käsutusse andmise kohustusest vabastamise taotlus — Komisjoni kiri — Vaidlustamatu akt — Vastuvõetamatus)

27.8.2018   
            
            
               ET
            
            
               Euroopa Liidu Teataja
            
            
               C 301/31
            
         
      Üldkohtu 28. juuni 2018. aasta määrus – Tšehhi Vabariik versus komisjon
      (Kohtuasi T-147/15) (1)
      
      ((Tühistamishagi - Euroopa Liidu omavahendid - Liikmesriikide rahalised kohustused - Omavahendite käsutusse andmise kohustusest vabastamise taotlus - Komisjoni kiri - Vaidlustamatu akt - Vastuvõetamatus))
      (2018/C 301/41)
      Kohtumenetluse keel: tšehhi
      
         Pooled
      
      
         Hageja: Tšehhi Vabariik (esindajad: M. Smolek, T. Müller, J. Vláčil ja J. Očková)
      
         Kostja: Euroopa Komisjon (esindajad: A. Caeiros ja Z. Malůšková)
      
         Ese
      
      ELTL artiklil 263 põhinev nõue tühistada Euroopa Komisjoni eelarve peadirektoraadi alla kuuluva direktoraadi „Omavahendid ja finantsplaneerimine“ direktori väidetav otsus, mis edastati 20. jaanuari 2015. aasta kirjas viitenumbriga Ares (2015)217973 ja millega jäeti rahuldamata nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (ELT 2000, L 130, lk 1) artikli 17 lõike 2 kohaselt esitatud taotlus vabastada kohustusest anda käsutusse omavahendeid summas 53 976 340 Tšehhi krooni ning paluti Tšehhi ametiasutustel võtta vajalikke meetmeid, et kanda komisjoni kontole 53 976 340 Tšehhi krooni hiljemalt esimesel tööpäeval, mis järgneb sellele kuule järgneva teise kuu üheksateistkümnendale päevale, mil asjaomane otsus välja saadeti, arvestades, et maksmisega viivitamine võib nimetatud määruse artikli 11 kohaselt kaasa tuua intressi tasumise.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Vajadus lahendada Slovaki Vabariigi menetlusse astumise taotlust on ära langenud.
               
            
                  3.
               
               
                  Jätta Tšehhi Vabariigi kohtukulud tema enda kanda ja mõista temalt välja Euroopa Komisjoni kohtukulud.
               
            
                  4.
               
               
                  Jätta Tšehhi Vabariigi, komisjoni ja Slovaki Vabariigi kohtukulud seoses viimase esitatud menetlusse astumise taotlusega nende endi kanda.
               
            
         (1)  ELT C 213, 29.6.2015.